armvectores/hy_wikipedia_2023 huggingface dataset:
Քերրի Գաուլեր

Քերրի Գաուլեր (անգլ.՝ Kerri Gowler, դեկտեմբերի 18, 1993(1993-12-18), Whanganui, Whanganui District, Manawatū-Whanganui Region, Նոր Զելանդիա), նորզելանդացի թիավարուհի, որը 2013 թվականից հանդես է գալիս Նոր Զելանդիայի ակադեմիական թիավարության հավաքականում։ Աշխարհի քառակի չեմպիոն, աշխարհի գավաթի էտապների հաղթող, Տոկիոյի 2020 թվականի Օլիմպիական խաղերի չեմպիոն և արծաթե մեդալակիր։


== Կենսագրություն ==
Քերի Գաուլերը ծնվել է 1993 թվականի դեկտեմբերի 18-ին Նոր Զելանդիայի Ռաետիխի քաղաքում։
Ակադեմիական թիավարությամբ սկսել է զբաղվել 2009 թվականին՝ Մարտոնի Nga Tawa Diocesan School ավագ դպրոցում ուսանելու ժամանակ, ավելի ուշ վերապատրաստվել է Aramoho Wanganui Rowing Club թիավարության ակումբում։
2013 թվականի մրցաշրջանում նշել է նորամուտը մեծահասակների միջազգային մակարդակում, երբ ընդգրկվել է Նոր Զելանդիայի ազգային հավաքականի հիմնական կազմում և ութնյակների կատեգորիայում հանդես է եկել մի քանի խոշոր մրցաշարերում, մասնավորապես Աշխարհի գավաթի երկու էտապներում և Չհունջուում կայացած աշխարհի առաջնությունում, որտեղ իր թիմի հետ դարձել է 7-րդը։
2014 թվականին հաղթել է Վարեզեում ընթացող աշխարհի երիտասարդական առաջնությունում, դարձել արծաթե մեդալակիր Լյուցեռնի Աշխարհի գավաթի էտապում, իսկ Ամստերդամում կայացած աշխարհի մեծահասակների առաջնությունում հաղթել է քառյակների մրցությունում։
2015 թվականին Էգբելետում անցկացված աշխարհի առաջնությունում նվաճել է արծաթե երկու մեդալ երկյակների և ութնյակների մրցություններում։ Նույն մրցաձևում աշխարհի գավաթի խաղարկությունում նվաճել է արծաթե և բրոնզե մեդալներ։
2016 թվականին ութնյակի կազմում բրոնզ է նվաճել Լյուցեռնի Աշխարհի գավաթի էտապում և հաղթել Պոզնանում։ Հաջող ելույթների շարքի շնորհիվ իրավունք է ստացել պաշտպանել երկրի պատիվը Ռիո դե Ժանեյրոյում ընթացող Ամառային օլիմպիական խաղերում։ Ութնյակի կազմում կարողացել է դուրս գալ A-ի գլխավոր եզրափակիչ և վճռորոշ մրցավազքում ցույց տվել չորրորդ արդյունքը։
2016 թվականի Օլիմպիական խաղերից հետո Գաուլերը Նոր Զելանդիայի թիավարության հավաքականի կազմում մնացել է ևս մեկ օլիմպիական ցիկլ և շարունակել է մասնակցել խոշորագույն միջազգային ռեգատներին։ 2017 թվականին նա լավագույնն է եղել Պոզնանի և Լյուցեռնի Աշխարհի գավաթի էտապներում, ինչպես նաև Սարասոտայի աշխարհի առաջնությունում։
2018 թվականին ոսկե մեդալներ է նվաճել Լինց-Օտտենսհայմում և Լյուցեռնում անցկացված Աշխարհի գավաթի էտապներում, մինչդեռ Պլովդիվում կայացած աշխարհի առաջնությունում արժանացել է արծաթե մեդալի՝ վճռորոշ մրցավազքում զիջելով Կանադայի թիմին։
2019 թվականի աշխարհի առաջնությունում Լինց-Օտտենսհայմում երկու անգամ բարձրացել է պատվո պատվանդանի վերին աստիճանին՝ առաջին տեղն զբաղեցնելով երկյակների և  ութնյակների մրցություններում։ Բացի այդ, նույն մարզաձևում երկու ոսկե մեդալ է նվաճել Աշխարհի գավաթի երկու էտապներում։
Քերրի Գաուլերի կրտսեր քույրը՝ Ջեքի Գալուերը, նույնպես հասել է որոշակի հաջողությունների ակադեմիական թիավարության բնագավառում։


== Ծանոթագրություններ ==
Ֆենուե դյու Ռազես

Ֆենուե դյու Ռազես (ֆր.՝ Fenouillet-du-Razès), համայնք Ֆրանսիայի Օկսիտանիա մարզի Օդ գավառում:
Բնակչությունը 2008 թվականի դրությամբ կազմում է 88 մարդ, բնակչության խտությունը` 12.19 մարդ/կմ²: Բնակավայրը զբաղեցնում է 7.22 կմ² տարածք:


== Աշխարհագրություն ==
Գտնվում է Փարիզ քաղաքից 640 կմ հարավ, Մոնպելիե քաղաքից` 160 կմ արևմուտք, Կարկասոն քաղաքից` 27 կմ արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 58 աշխատունակ (15-64 տարեկան)  բնակիչ, որոնցից ակտիվ էին 35-ը, իսկ ոչ ակտիվները` 23: Ակտիվության ցուցանիշը կազմում է 60,3 %: 35 աշխատունակ մարդկանցից աշխատել է 33 անձ (15 տղամարդ և 18 կին): Գործազուրկ են եղել 2 անձ (1 տղամարդ և 1 կին): 23 անաշխատունակներից 3-ը եղել են աշակերտներ կամ ուսանողներ, 12-ը` թոշակառուներ, իսկ 8-ը չեն աշխատել տարբեր պատճառներով:


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ջոն Էվերի Աբրահամս

Ջոն Էվերի Աբրահամս (անգլ.՝ Jon Avery Abrahams, հոկտեմբերի 29, 1977(1977-10-29), Նյու Յորք, Նյու Յորք), ամերիկացի դերասան։


== Կարիերա ==
Աբրահամսը սովորել է Սուրբ Աննայի (Saint Ann’s School) դպրոցում, Բրուքլինում։
Նկարահանվել է շատ ֆիլմերում և հեռուստաշոուներում։ Ավելի հայտնի է դարձել իր դերերի շնորհիվ, Բաբի կինոյում «Շատ սարսափելի կինո», Դալտոն Չապմեն կինոյում «Մոմե տուն», և Դեննի Բերնսը «Ծանոթություն ծնողների հետ» կինոկատագերգությունում։ Նա նաև հայտնի է «DJ Jonny» դերի շնորհիվ։


== Ֆիլմագրություն ==


== Ծանոթագրություններ ==


== Արտաքին հղումներ ==
Джон Абрахамс Internet Movie Database կայքում
Ինսբրուքի օդանավակայան

Ինսբրուքի օդանավակայան Flughafen Innsbruck, միջազգային օդանավակայան Ավստրիայի Տիրոլ նահանգի Ինսբրուք քաղաքում։ Հանդիսանում է նահանգի խոշորագույն օդանավակայանը։
Ինսբրուքի օդանավակայանից իրականացվում են կանոնավոր չվերթներ ալպյան շրջանի քաղաքներ, ինչպես նաև սեզոնային չվերթներ այլ ուղղություններով։ Ձմռանը ուղևորահոսքը զգալի ավելանում է ի հաշիվ զբոսաշրջիկների, ովքեր ժամանում են Ավստրիայի ալպյան դահուկային հանգստավայրեր։ Օդանավակայանը հանդիսանում է Welcome Air, Austrian Arrows և Air Alps ավիաընկերությունների գրանցման վայր։
Ինսբրուքի օդանավակայանը տեղակայված է Ինսբրուքի կենտրոնից մոտավորապես 4 կմ հեռավորության վրա։ Այն կապված է Ինսբրուք քաղաքի ավտոբուսային F ցանցին քաղաքի գլխավոր կայարանի միջոցով։ Օդանավակայանից ավտոբուսների մեկնումը կատարվում է յուրաքանչյուր 15 րոպեն մեկ։ Տևողությունը 18 րոպե է։


== Ավիաընկերություններ և ուղղություններ ==
Ստորև ներկայացված ավիաընկերությունները Ինսբրուքի օդանավակայանում կատարում են կանոնավոր չվերթներThe following airlines offer regular scheduled and charter flights at Innsbruck Airport։


== Վիճակագրություն ==

See source Wikidata query and sources.


== Տես նաև ==
Տրանսպորտը Ավստրիայում


== Ծանոթագրություններ ==


== Արտաքին հղումներ ==
Ինսբրուք օդանավակայանի պաշտոնական կայք:(անգլ.)
Կրինիչնի (Մատվեևո-Կուրգանսկի շրջան)

Անվան այլ կիրառումների համար տե՛ս՝ Կրինիչնի (այլ կիրառումներ)Կրինիչնի (ռուս.՝ Криничный), գյուղ (խուտոր) Ռուսաստանի Ռոստովի մարզի Մատվեևո-Կուրգանսկի շրջանում։ Մտնում է Բոլշեկիրսանովսկի գյուղական համայնքի կազմի մեջ։
Վիտիգուդինո

Վիտիգուդինո (իսպ.՝ Vitigudino), մունիցիպալիտետ և քաղաք Իսպանիայում։ Մտնում է Սալամանկա պրոնվիցիայի մեջ՝ Կաստիլիա և Լեոն ինքնավար համայնքում։ Մունիցիպալիտետը գտնվում է Սիերա դե Ֆրաանսիա շրջանում։ Նրա տարածքը գրավում է 52,33 կմ², իսկ բնակչությունը կազմում է 2907 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 67 կմ հեռավորության վրա։


== Ծանոթագրություններ ==


== Արտաքին հղումներ ==
Parroquia de San Nicolás de Bari de Vitigudino Archived 2009-12-07 at the Wayback Machine.
Diputación de Salamanca: Índice de municipios Archived 2009-04-23 at the Wayback Machine.
Vitigudino en el Open Directory Project
Լորյան

Լորյան (ֆր.՝ Lorient. ֆրանսերեն:  ( ), բրետոներեն՝ An Oriant), նավահանգստային քաղաք և համայնք Ֆրանսիայի հարավարևմտյան մասում՝  Բրետան երկրամասի Մորբիան գավառի Լորիան շրջանում, երկրի մայրաքաղաք Փարիզից մոտավորապես 440 կիլոմետր դեպի արևմուտք, Ռենից 153 կիլոմետր դեպի հարավ-արևմուտք, Նանտից 158 կիլոմետր դեպի արևմուտք, Սկորֆ և Բլավե գետերի միախառնման վայրի մերձակայքում, N165 ազգային մայրուղուց 1 կիլոմետր հեռավորության վրա։ Մտնում է Լորիան-1 և Լորիան-2 կանտոնների կազմի մեջ։ Ունի երկաթուղային կայարան։ Մականունն է «5 նավահանգիստների քաղաք»։ Տնտեսության գլխավոր ճյուղերն են առևտուրը, ձկնորսությունը, ուղևորա-բեռնափոխադրումները։ Զբաղեցնում է 17,48 քառակուսի կիլոմետր տարածք։ Բնակչության թվաքանակը 2011 թվականի տվյալներով եղել է 57.408, 2019 թվականի հունվար ամսվա տվյալներով՝ 57.246։


== Պատմություն ==
Լորյանը հիմնադրվել է 1666 թվականին՝ Ֆրանսիայի ֆինանսների նախարար Ժան-Բատիստ Կոլբերի նախաձեռնությամբ ստեղծված ֆրանսիական Արևելահնդկական ընկերության զարգացմանն օժանդակելու նպատակով։
Երկրորդ համաշխարհային պատերազմի տարիներին Լորյանի նավակայանը ծառայել է որպես կարևոր հանգրվան գերմանական սուզանավերի համար։


== Ժողովրդագրություն ==
Բնակչության թվաքանակի փոփոխությունները.


== Քույր քաղաքներ ==
Լորիանի քույր քաղաքներն են՝


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==

Լորյանի պաշտոնական կայքէջը (ֆրանսերեն)
Ville de Lorient et Festival Interceltique Images Archived 12 November 2018 at the Wayback Machine.
Keroman submarine base
Festival Interceltique de Lorient
See pictures on Antonio Mucherino's web site Archived 3 March 2012 at the Wayback Machine.
Tourism office (in French)
Զյուսքինդ

Զյուսքինդ  (հոլ.՝ Süskind), հոլանդական գեղարվեստական ֆիլմ նկարահանված ռեժիսոր և սցենարիստ Ռուդոլֆ վան դեն Բերգի կողմից։ Ֆիլմն հիմնված է իրական փաստերի վրա, մասնավորապես՝ անգլ.՝ Walter Süskind (Վալտեր Զյուսքինդ), գերմանական հրեայի կյանքի մասին, ով Երկրորդ աշխամարտի տարիներին փրկել է 600 փոքրիկների՝ Հոլոքոստի ճիրաններից։
Ֆիլմի պրեմիերան տեղի է ունեցել 2012 թվականի հունվարի 15-ին Ամստերդամի Երաժշտական թատրոնում։ Ատլանտայում տեղի ունեցած հրեական ֆիլմերի կինոփառատոնի շրջանակներում ֆիլմն արժանացել է հանդիսատեսի համակրանքին։ Այն ընտրվել է պաշտոնապես Նյու Յորքում և Լաս Վեգասում հրեական կինոփառատոնի ժամանակ ժյուրիի կողմից։


== Սյուժե ==
Կինոնկարի դրամատիկ դեպքերը կատարվում են Ամստերդամում Երկրորդ համաշխարհային պատերազմի տարիներին, երբ Գերմանիան օկուպացրել էր Նիդերլանդների տարածքը։ Վալտեր Զյուսքինդը, ով ծառայում էր հրեական խորհրդում՝ Judenrat-ում, մի շարք հրեաների և հոլանդացիների հետ ձեռնամուխ է լինում փրկել 600 երեխաների կյանքը աքսորներից և մահվան ճամբարներից։


== Դերերում ==


== Ծանոթագրություններ ==


== Արտաքին հղումներ ==
«Զյուսքինդ» ֆիլմի կայքը (նիդեր.)
«The Walter Suskind Story Survivors Stories» (անգլերեն)։ holocaustresearchproject.org։ Վերցված է 2015-1-5 
«Secret Courage - The Walter Suskind Story» (անգլերեն)։ morsephotography.com։ Արխիվացված է օրիգինալից 2016-03-04-ին։ Վերցված է 2015-4-4
(364) Իզարա

(364) Իզարա (անգլ.՝ Isara), աստերոիդ աստերոիդների հիմնական գոտում։ Հայտնաբերվել է 1893 թվականի մարտի 19-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,220783 ա. մ., առավելագույնը մոտենում է 1,8895 ա. մ. հեռավորության վրա և հեռանում 2,5521 ա. մ., իսկ Երկրի ուղեծրին Իզարա աստերոիդը նվազագույնը մոտենում է 0,908 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1208,81 երկրային օրվա ընթացքում, իր ուղեծրով շարժվելով միջինում 0,297814 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6° անկյուն։
Իզարա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(364) Իզարա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Այտապիրյան

Այտապիրյան, հայկական ազգանուն։


== Ազգանունը կրողներ ==
Նշան Այտապիրյան (?-20-րդ դար), թղթակից։


== Ծանոթագրություններ ==
Փանջաբ

Անվան այլ կիրառումների համար տե՛ս՝ Փենջաբ (այլ կիրառումներ)Փանջաբ (պարսկական փանջ-հինգ և աբ-ջուր, գետ), բնապատմական մարզ Հարավային Ասիայում, Հնդկաստանի և Պակիստանի տարածքում։ Գրավում է Ինդոս-Գանգեսյան հարթավայրի հյուսիսային մասը։ Արևմուտքում է Թար անապատը։
Կազմված է գլխավորապես ալյուվիալ նստվածքներից։ Ոռոգվում է Սաթլեջ, Ջելամ, Չինաբ, Ռավի և Բիաս գետերի համակարգով, որոնց միախառնումից առաջանում է Փանջնադ գետը։ Գերակշռում են 150-350 մետր բարձրությունները։ Կլիման չորային է, տաք։ Տարեկան տեղումները 150-700 մմ են։
Կուլտուրական լանդշաֆտը գրավում է տարածքի 70-90%-ը։ Խոշոր քաղաքներն են Լահորը (Պակիստան), Ամրիթսարը, Չան-դիգարհը (Հնդկաստան)։ Փենջաբը համաշխարհային քաղաքակրթության հնագույն կենտրոններից է։
1947 թվականին Փենջաբը բաժանվեց Հնդկաստանի՝ Արևելյան Փենջաբ, և Պակիստանի՝ Արևմտյան Փենջաբ, միջև։


== Ծանոթագրություններ ==
Ռոմանովո (գյուղ, Զելենոգրադսկի շրջան)

Անվան այլ կիրառումների համար տե՛ս՝ ՌոմանովոՌոմանովո (ռուս.՝ Романово), գյուղ Ռուսաստանի Կալինինգրադի մարզի Զելենոգրադսկի շրջանի կազմում։
Բնակչությունը 2011 թվականին գրանցված տվյալներով կազմում էր 1100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրայվորոնի շրջան

Գրայվորոնի շրջան (ռուս.՝ Грайворонский район), մունիցիպալ շրջան Ռուսաստանի Դաշնության Բելգորոդի մարզում։
Ստեղծվել է 1928 թվականին։ Վարչական կենտրոնը՝ Գայվորոն։


== Աշխարհագրություն ==
Շրջանի տարածքի մակերեսը կազմում է 853,8 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 29137 մարդ։ Բնակչության խտությունը կազմում էր 34,13 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ջուլիետա Աբրահամյան

Ջուլիետա Հայկի Աբրահամյան (մարտի 27, 1934(1934-03-27), Լենինական, Հայկական ԽՍՀ, ԱԽՖՍՀ, ԽՍՀՄ), հայ սնկաբան, բուսաբան, կենսաբանական գիտությունների դոկտոր (1990), պրոֆեսոր (2004)։


== Կենսագրություն ==
1951 թվականին ավարտել է Երևանի №8 դպրոցը, 1956 թվականին ԵՊՀ կենսաբանության ֆակուլտետը։
1956-1962 թվականներին աշխատել է ՀԽՍՀ ԳԱ բուսաբանության ինստիտուտում։ 1962 թվականին ընդունվել է ԵՊՀ ասպիրանտուրա՝ 1965 թվականից աշխատում է ԵՊՀ կենսաբանության ֆակուլտետի բուսաբանության ամբիոնում։ 1966 թվականին թեկնածուական ատենախոսություն պաշտպանելուց հետո եղել է ասիստենտ, ավագ դասախոս, 1971 թվականից դոցենտ։ 1990 թվականին պաշտպանել է դոկտորական ատենախոսություն։ 1990 թվականից զբաղեցրել է բուսաբանության ամբիոնի պրոֆեսորի պաշտոն։ 2004 թվականին նրան շնորհվել է պրոֆեսորի կոչում։


== Գիտական գործունեություն ==
Գիտական աշխատանքները վերաբերում են սնկաբանության, մասնավորապես հողային մանրադիտակային սնկերի կենսաբազմազանության և էկոլոգիայի հարցերին։ Ուսումնասիրել է հողի միկոբիոտայի քանակական և որակական կազմի դինամիկան՝ կախված տեխնածին ծանրաբեռնվածության աստիճանից և բնույթից, հետազոտել գյուղատնտեսական որոշ բույսերի արմատային ոլորտի էկրիսոտրոֆ սնկերի կոմպլեքսները և դրանց ազդեցությունն այդ բույսերի աճման ու զարդացման վրա, հիվանդությունների հարուցիչներից բույսերի պաշտպանության նպատակով սինթետիկ պոլիմերային կոմպոզիցիաների կիրառման նպատակահարմարությունը և դրանց կենսաբանական օգտահանության հնարավորությունը հողի ախտոտումը կանխարգելու համար։ Մատենադարանի և ՀՀ որոշ մարզերի գրադարաններում կատարել է սնկերով վարակված ձեռագրերի, գրքերի և փաստաթղթերի սնկաբանական հետազոտություններ և մշակել դրանց դեմ պայքարի արդյունավետ միջոցներ։
Հեղինակ է 100-ից ավելի գիտական աշխատանքների և ուսումնամեթոդական ձեռնարկների, համահեղինակ՝ «Ботаника» (Е., 1989) և «Ֆիտոապաթոլոգիա» (Ե., 2004) ուսпւմնական ձեռնարկների։
Զեկուցումներով հանդես է եկել հանրապետական, տարածաշրջանային և միջազգային բազմաթիվ գիտաժողովներում (Հունգարիա՝ 1978, Տալլին՝ 1989, 1998, Մոսկվա՝ 2002, Սանկտ Պետերբուրգ՝ 2007)։


== Պարգևներ ==
«Աշխատանքի վետերան» մեդալ (1988)։


== Երկեր ==
Ботаника (Анатомия, морфология и систематика растений): Рук. к практич. курсу для студ. 1-ых курсов биофиз. и биохим. отд., 1989 : т.л. (Дж. Г. Абрамян).


== Ծանոթագրություններ ==
Կաստելբելինո

Կաստելբելինո  (իտալերեն՝ Castelbellino), կոմունա Իտալիայում, գտնվում է Մարկե մարզի Անկոնա գավառում։
Բնակչությունը կազմում է 4197 մարդ (2008), բնակչության խտությունը՝ 692 մարդ/կմ²։ Տարածքը կազմում է 6 կմ²։ Փոստային ինդեքս՝ 60030։ Հեռախոսային կոդ՝ 0731։
Համայնքի հովանավոր սուրբը Մարկոս ավետարանիչն է։


== Ժողովրդագրություն ==


== Համայնքի վարչակազմ ==
Հեռախոսահամար։ 0731 701606
Էլեկտրոնային փոստ։ comune@castelbellino.pannet.it
Պաշտոնական կայք։ http://www.comune.castelbellino.an.it/


== Արտաքին հղումներ ==
Պաշտոնական էջ (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Միչուրինսկոե (գյուղ, Բելոգորսկի շրջան)

Անվան այլ կիրառումների համար տե՛ս՝ ՄիչուրինսկոեՄիչուրինսկոե (ուկրաիներեն՝ Мічурінське, Ղրիմի թաթարերեն՝ Qaburçaq), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Կաբուրչակ։
2001 թվականի տվյալներով Միչուրինսկոե գյուղում բնակվում էր 859 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ական (լեզու)

Անվան այլ կիրառումների համար տե՛ս՝ Ական (այլ կիրառումներ)Ական (թվա-ֆանտի), ականական լեզուներից և ականների լեզուներից մեկն է։ Տարածված է կենտրոնական և հարավային Գանայում, նաև Կոտ դ'Իվուարի արևելքում։ Խոսողների թիվը ավելի քան 7 միլիոն մարդ է (գնահատում, 1995 թ.)։
Ականը պատկանում է քվա լեզուների կենտրոնական խմբի թանո ճյուղին, որտեղ աբրոնի հետ միասին կապված էր ականական ենթախմբի հետ (այդ թվում վասան)։ Ականը իր բարբառով կապված է, բաղկացած Ֆանտիի (մֆանտսե) և թվայի (տվի) բարբառների հետ, որոնք հաճախ համարվում է որպես առանձին լեզուներ։ Վերջինս ներառում է՝ ակվապիմը (իրականում Թվա; ակուպեմ) ակեմ, ասանտե, ասեն, ահաֆոն և դանկիրա քվավու, ֆանտիից՝ աբուրա-ֆանտի, ագոն, անոմաբո-ֆանտի և գոմա բարբառները։
Ըստ Ականի ուղղագրական հանձնաժողովի ականն ունի 20, 000 բառ։ Ադինկրայում կան հին նշան-իդեոգրամներ։


== Տիրապետողների թիվը ==


== Գիրը ==
Այբուբենը հիմնված է լատինական գրերի վրա։ 1978 թ. որոշում ընդունվեց որ, աքաներենի ուղղագրությունը պետք է ունենա երեք հիմնական բարբառներ (ակվապիմ, աշանտի և ֆանտի) որոնք դեռ օգտագործում են իրենց սեփական գրավոր չափանիշները։
Ականի այբուբենը՝

A a B b D d E e Ɛɛ F f G g H h I i K k L l M m N n O o Ɔɔ P p R r S s T t U u W w Y y


=== Վիքիպեդիան ականով ===
Վիքիպեդիայի աքաներեն բաժնի առաջին խմբագրումը եղել է 2004 թվականի օգոստոսի 4-ին։ Այսօր՝ 8 Ապրիլի 2023 թվականին Վիքիպեդիայի Աքաներեն բաժինը ունի 417 հոդված։ Գրանցված են 13 571 մասնակից, նրանցից 23 կատարել են գոնե մեկ խմբագրում անցած 30 օրվա ընթացքում, իսկ 1 մասնակից ունեն ադմինիստրատորի կարգավիճակ։ Ընդհանուր խմբագրումների թիվը հատում է 29 840-ը։


== Ական խոսակցական բառեր ==
Akwaaba/Akɔaba – Բարի գալուստ
Aane – Այո/Հա
Yiw (Akuapim) - միշտ
Yoo - լավ էղավ/լավ
Daabi – Ոչ/Չէ
Da yie – Բարի գիշեր
Me rekɔ da (pronounced mee ko da) -ես գնացի քնելու
Ɛ te sεn/Wo ho te sɛn? – Ինչպե՞ս են ձեր գործերը/Ինչպե՞ս ես (Ոնց ես)
Me da wo ase – Շնորհակալություն
Me pa wo kyɛw – Խնդրում եմ/ներեցեք/Ներողություն եմ խնդրում
Dwom/nnwom - Երգ/երգեր կամ երաժշտություն
Wo din de sεn? - Ինչ է՞ ձեր անունը
Me din de .../Yɛfrɛ me ... - Իմ անունը/Ես քեզ կզանգեմ ...
Wadi mfeɛ ahe/sɛn? - Քան՞ի տարեկան է նա
Woadi mfeɛ ahe/sɛn? - Քան՞ի տարեկան եք
Ɛ wɔ hen? - Որտե՞ղ է նա
Me rekɔ - Ես պատրաստվում եմ/Ես գնացի


== Ծանոթագրություններ ==


== Գրականություն ==
Christaller J. A dictionary of the Asante and Fante language called Tshi. Basel, 1881
Akrofi C.A., Botchey G.L., Takyi B.K. An English-Akan-Eve-Ga Dictionary. Accra, 1996
Kotey P. Twi Dictionary (Twi-English / English-Twi). New York, 1998


== Արտաքին հղումներ ==
հայերեն-ական բառարան
Ական Վիքիպեդիա
Մառա Զալիտե

Մառա Զալիտե (լատիշ․՝ Māra Zālīte, ծնվել է՝ 18 փետրվարի, 1952, Կրասնոյարսկի երկրամաս, ՌՍՖՍՀ, ԽՍՀՄ), լատվիացի բանաստեղծուհի, դրամատուրգ ու հասարակական գործիչ։ Լատվիայի Գիտությունների ակադեմիայի պատվավոր անդամ (1998)։


== Կենսագրություն ==
Մառա Զալիտեն ծնվել է 1952 թվականի մարտի 18-ին Ռուսաստանի Կրասնոյարսկի երկրամասում, աքսորականների ընտանքիում։ 1956 թվականին ընտանիքի հետ վերադարձել է Լատվիա։
Սովորել է Զեմգալեսի միջնակարգ դպրոցում։ Ավարտել է Լատվիայի պետական համալսարանի բանասիրական ֆակուլտետը (1975)։ Աշխատել է Լատվիայի ԽՍՀ գրողների միությունում (1974-1979), «Liesma» ամսագրում աշխատել է որպես գրական խորհրդատու (1977-1990), եղել է «Karogs» գլխավոր խմբագիր (1989-2000), Լատվիացի գրողների միության նախագահը (2000 թվականից), Լեզվի պետական տեսչության նախագահը (2002-2004)։ Լատվիայի ազգային գրադարանի նախագահության անդամ է, ինչպես նաև Հեղինակային իրավունքների խորհրդակցական խորհրդի ու Լատվիայի Հանրապետության կառավարությանը կից մշակութային հարցերի ազգային խորհդրի անդամ։


== Ստեղծագործություն ==
Մառա Զալիտեի առաջին բանաստեղծությունը տպագրվել է շրջանային թերթում 1971 թվականին։ Գրական ստեղծագործությունները սկսել են պարբերաբար տպագրվել 1972 թվականին։ Մառա Զալիտեի ստեղծագործությանը հատուկ է բազմաժանրությունը։ Նա հեղինակել է բանաստեղծություններ, պիեսներ, էսսեներ, երգերի տեքստեր, կանտատների ու օրատորիաների տեքստեր, ինչպես նաև լիբրետոներ լատվիացի կոմպոզիտորներ Ռայմոնդ Պաուլսի, Յանիս Լուսենսի, Յուրիս Կառլսոնսի, Զիգմար Լիեպինշի, Պետերիս Վասկսի բեմադրությունների համար։ Մառա Զալիտեի ստեղծագործությունները թարգմանվել են ռուսերեն, անգլերեն, շվեդերեն, ֆրանսերեն, լիտվերեն, էստոներեն, բելառուսերեն, վրացերեն, ղազախերեն, ղրղզերեն, մոլդավերեն, թուրքմեներեն և իտալերեն։


== Մրցանակներ ==
Վ. Մայակովսկու անվան գրական մրցանակ (Վրաստան, 1979)
Ա. Ուպիտի անվան գրական մրցանակ (Լատվիա, 1985)
Օ. Վացիետիսի անվան գրական մրցանակ (Լատվիա, 1989)
Ասպազիի անվան գրական մրցանակ (Լատվիա, 1992)
Գ. Հերդերի անվան գրական մրցանակ (Գերմանիա, 1993)
Լատվիայի տարվա գրական մրցանակ (2001, 2004)
Երեք աստղի IV աստիճանի շքանշան (1995)
Ճանաչման խաչ II աստիճանի (2008)


== Ստեղծագործություններ ==


=== Քնարերգություն ===
Vakar zaļajā zālē (1977)
Rīt varbūt (1979)
Deviņpuiku spēks (1985)
Nav vārdam vietas (1985)
Debesis, debesis (1988)
Apkārtne (1997)
Dzeja (2003)
Vējš meklē mājas (2004)


=== Դրամաներ ===
«Pilna Māras istabiņa» (1981)
«Դատ» (Tiesa, 1985)
«Անմահական ջուր» (Dzīvais ūdens (1988)
«Ոզնու փշեր» (Vikas pirmā balle, 1991)
«Մարգարիտա» (Margarēta, 2000)
«Տոբագո» (Tobāgo!, 2001)
«Հողահարկ» (Pa valzivju ceļu, 1965)
«Še tev Žūpu Bērtulis!» (2004)


=== Լիբրետոներ ===
Lāčplēsis (1987)
Meža gulbji (1995)
Putnu opera (1997)
Kaupēn, mans mīļais! (1998)
Indriķa hronika (1999)
Neglītais pīlēns (2000)
Sfinksa (2000)


=== Էսսեների ժողովածուներ ===
Brīvības tēla pakājē (1990)
Kas ticībā sēts (1997)


== Ծանոթագրություններ ==


== Արտաքին հղումներ ==
Մարա Զալիտեի պաշտոնական կայքը
Դունգուան

Դունգուան (չինարեն՝ 東莞), պրեֆեկտուրայի մակարդակ ունեցող քաղաք Չինաստանում ՝ Գուանդունի  կենտրոնում։ Կարևոր արդյունաբերական կենտրոն, որը գտնվում է Գուանչժոուի (հյուսիսում) պրեֆեկտուրայի մակարդակ ունեցող քաղաքների կողքին, Հուիզժոնում (հյուսիս-արևելքում) և Շենժենում (հարավ-արևելքում)։ Դոգուանում է գտնվում աշխարհի խոշորագույն South China Mall-ը։


== Ժողովրդագրություն ==
Դոնգուանի քաղաքային բնակչությունը մոտ յոթ միլիոն մարդ է, նրանցից շատերը պաշտոնապես քաղաքի բնակիչներ չեն և համարվում են ոչ մշտական բնակիչներ գործարաններում աշխատելու համար։
Դունգուան  շրջանի վարչական միավորի մեջ չկան գավառներ, բայց բաժանվում է մեծ  մասերի՝ 4 մարզերի և 28 համայնքների։

Պատկերասրահ
		
		
		
		
		


== Տրանսպորտ ==
Քաղաքում կա մետրո, որը բացվել է 2016 թվականի մայիսի 27-ին։


== Տնտեսություն ==
Դոնգուանն արդյունաբերական խոշոր կենտրոն է։ Մասնավորապես, այստեղ կենտրոնացած են կապի և էլեկտրոնիկայի ձեռնարկությունները։ Քաղաքում գտնվում է աշխարհի խոշորագույն սմարթֆոնների արտադրող Վիվո ընկերությունը։ Այստեղ կան այնպիսի կազմակերպություններ ինչպիսիք են՝ DuPont, Samsung Electronics, Nokia, Կոկա-Կոլա, Nestlé և Maersk։


== Ծանոթագրություններ ==
Թոմ Ջեյմս Ուիլյամ Թայվո

Թոմ Ջեյմս Ուիլյամ Թայվո (անգլ.՝ Thomas James William "Tom" Taiwo, փետրվարի 27, 1990(1990-02-27), Pudsey, Սիթի օֆ Լիդս, Արևմտյան Յորքշիր, Անգլիա, Միացյալ Թագավորություն), անգլիացի ֆուտբոլիստ։ Շոտլանդական «Ֆալկիրկ» ակումբի կիսապաշպան։ 


== Կարիերա ==


=== Ակումբային կարիերա ===
Երիտասարդական մակարդակում խաղացել է «Ֆարցլի Սելտիկ» և «Լիդս Յունայթեդ» ակումբներում, մինչև 2006 թվականն ընտրվեց Չելսիի սելեկցիոներների կողմից։ 2 տարի առաջ խաղացել է երիտասարդական ակումբի թիմում և երբ 2008 թվականին չկարողացավ մտնել հիմք որպեսզի ամրապնդվի և վարձակալվեց «Պորտ Վեյլ» ակումբի կողմից, որտեղ նա խաղացել է ընդամենը 4 խաղ և վարադարձավ Չելսի։ 2009 թվականին վարձակալվեց «Կարլայլ Յունայթեդ»-ի կողմից, տեղ է նվաճել մեկնարկային կազմում և կարողացավ իրեն բավականին դրսևորել, որպեսզի հետագայում ամբողջովին վարձվի ակումբի կողմից։ 2 տարում կարողացավ գրեթե 100 գոլ խփել։ 2012 թվականին չհամաձայնվեց պայմանագիր կնքել նոր ակումբի հետ և լքեց ակումբը։ Սեպտեմբերին պայմանագիր կնքեց «Խիբերնիանոմ» ակումբի հետ։
2014 թվականին վերադառնում է շոտլանդական «Ֆալկրիկ» ակումբը։


=== Միջազգային ===
Ունի իր հաշվին 2 խաղ Անգլիայի պատանեկան հավաքականի համար։ Նույնպես իրավունք ունի ելույթ ունենալ Նիգեիայի հավաքականի կազմում իր պապու շնորհիվ։


== Ձեռքբերում ==
 Անգլիա Կարլայլ Յունայթեդ
Ֆուտբոլային լիգայի գավաթը (երկրորդ տեղ) - 2010
Ֆուտբոլային լիգայի գավաթը - 2011


== Ծանոթագրություններ ==
Թոմ Անդերսոն

Թոմաս Անդերսոն (անգլ.՝ Tom Anderson, նոյեմբերի 8, 1970(1970-11-08), Սան Դիեգո, Կալիֆոռնիա, ԱՄՆ), ամերիկյան Myspace սոցիալական ցանցի հիմնադիրը, որը նա հիմնադրել է 2003 թվականին Քրիս ԴյուՈւոլֆի հետ։ Ավելի ուշ նա եղել է Myspace ընկերության նախագահը և ռազմավարության խորհրդատուն մինչև 2009 թվականը։ Անդերսոնը հայտնի է որպես «MySpace֊ի Թոմ», որովհետև մինչ 2010 թվականը նա ավտոմատ կերպով դառնում էր սոցիալական ցանցի օգտատերերի «առաջին» ընկերը։


== Վաղ կյանքը ==
Անդերսոնի հայրը եղել է գործարար։ Որպես Կալիֆոռնիայի Սան Պեսքուոլ ավագ դպրոցի աշակերտ, նա դպրոցում զբաղվում էր համակարգչային հաքեր «Lord Flathead» (իր ընկերոջ Բիլ Լանդերթի հետ միասին) կեղծանվան տակ, իսկ Մանհեթենի Chase  բանկի վրա հարձակումից հետո աջակցում է Հետաքննությունների դաշնային բյուրո-ին։ Նրան չեն ձերբակալում, քանի որ նա այդ ժամանակ 14 տարեկան էր։
Անդերսոնը սովորել է Անգլերեն և Հռետորություն Կալիֆոռնիայի Բերկլի համալսարանում, հետագայում նա դառնում է «Swank» խմբի գլխավոր երգիչը։ Անդերսոնը որոշ ժամանակ ապրել է Թայվանում, ԱՄՆ վերադառնալուց հետո ուսումը շարունակում է Լոս Անջելեսի կալիֆոռնյան համալսարանի Քննադատական ֆիլմագրության ֆակուլտետում։


== Կարիերա ==
Անդերսոնը 2000 թվականին եղել է XDrive ընկերության արտադրանքի փորձարկող, որտեղ էլ նա առաջին անգամ հանդիպել է ԴյուՈւոլֆին։ Նա ի սկզբանե միացել է XDrive-ին որպես արտադրանքի փորձարկող, այդ ժամանակ նա սովորում էր ֆիլմի դպրոցում և փնտրում էր լրացուցիչ գումար վաստակելու միջոց։ XDrive-ից հետո, 2001 թվականին, նա՝ սնանկանում է և ԴյուՈւոլֆի հետ միասին հիմնադրում ResponseBase ուղիղ մարքեթինգային ընկերությունը։ 2002 թվականին նրանք վաճառում են ResponseBase-ը eUniverse ընկերության հիմնադիր՝ Բրեդ Գրինսպանին։
2003 թվականի օգոստոսին eUniverse ընկերության աշխատակիցների հետ միասին, Անդերսոնը ստեղծում է Myspace սոցիալական ցանցի առաջին էջերը։ Նա հիմնադրեց կայքը մասամբ որպես Friendster կայքի արձագանք, և  արգելափակեց այն հաշիվները, որոնք չէին օգտագործում իրական անուններ։ Երբ Intermix Media-ն և Myspace-ը վաճառվում են News Corp ընկերությանը, Անդերսոնը դառնում է ընկերության նախագահը։
2005 թվականին Myspace-ը վաճառվեց News Corp 850 միլիոն դոլարով։ Հետևելով News Corp-ի ձեռքբերումներին, Անդերսոնն ասում է. «Նախքան ձեռքբերումները ես կարող էի անել այն, ինչ ուզում էի։ Այժմ ավելի շատ ժամանակ է ծախսվում մարդկանց հետ համաձայնության գալու համար։ Բյուջեի վերանայում և գործընթացներ, որոնք կարող է լինել մի ցավ, բայց այն չի կանգնեցնում մեզ»։ Ռոյթերսը քաղվածում է անանուն News Corp-ի ղեկավարներից մեկին. «Թոմ Անդերսոնը պատասխանատու է եղել արտադրանքի համար, բայց նա դադարեց այդպես լինել մինչև նոր խոչընդոտները»։ 2009 թվականի ապրիլին Անդերսոնը տեղափոխվում է որպես նախագահ News Corp-ի կողմից, 2010 թվականին նա այլևս չէր կատարում Myspace-ի իր պարտականությունները, և տեղափոխվում է այլ պրոֆիլ, որը կոչվում է «Այսօր MySpace-ում» կամ «T.O.M»:


== Ծանոթագրություններ ==
Մոնսանո

Մոնսանո (իտալերեն՝ Monsano), կոմունա Իտալիայում, գտնվում է Մարկե մարզի Անկոնա գավառում։
Բնակչությունը կազմում է 3003 մարդ (2008), բնակչության խտությունը՝ 210 մարդ/կմ²։ Տարածքը կազմում է 14 կմ²։ Փոստային ինդեքս՝ 60030։ Հեռախոսային կոդ՝ 0731։


== Ժողովրդագրություն ==


== Համայնքի վարչակազմ ==
Հեռախոսահամար։ 0731 61931
Էլեկտրոնային փոստ։ comune.monsano@provincia.ancona.it
Պաշտոնական կայք։ http://www.monsano.pannet.it/ Archived 2009-10-25 at the Wayback Machine.


== Արտաքին հղումներ ==
http://www.monsano.pannet.it/ Archived 2009-10-25 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Փոլ վան Դայկ

Մաթիաս Փոլ (գերմ.՝ Matthias Paul, դեկտեմբերի 16, 1971(1971-12-16), Էյզենհյուտենշտադտ, Արևելյան Գերմանիա), առավել հայտնի Փոլ վան Դայկ (Paul van Dyk) բեմական անվամբ, գերմանացի էլեկտրոդանս ոճի դիջեյ, երաժիշտ և պրոդյուսեր, Գրեմմիի մրցանակակիր։ 
Վան Դայկը առաջին երաժիշտներից էր, ով ստացավ Գրեմմի՝ նոր ավելացված անվանակարգում ` լավագույն դենս/էլեկտրոնիկ ոճի ալբոմ (անգլ.`Best Dance/Electronic album), երբ 2004 թվականին թողարկեց «Reflections» ալբոմը։ 2005 և 2006 թվականներին նրան շնորհվում է «լավագույն դիջեյ» տիտղոսը։ Վան Դայկը միակ դիջեյն է ով 1998 թվականից ի վեր մտնում է դիջեյների ԹՈՓ 10-ի մեջ։ 2007 թվականի դրությամբ վաճառել է 4,5 000 000 ալբոմ։


== Սկավառակագրություն ==


=== Ստուդիական ալբոմներ ===
1994։ 45 RPM
1996։ Seven Ways
2000։ Out There and Back
2003։ Reflections
2007։ In Between
2012։ Evolution


=== Հեռուստաշոուներ ===
2003։ Ի՞նչ նորություն կա, Սկուբի Դու


=== Ֆիլմերի սաունդթրեքներ ===
2003։ Զուրդո
2004: Կատարյալ օրը
2005։ Թռչող ներքնազգեստները
2005: Կապույտի մեջ
2008։ Խավարի ասպետը


=== Խաղերի սաունդթրեքներ ===
1999: Wipeout 3
2003։ FIFA Football 2004
2004: Need For Speed: Underground 2
2008։ Mirror's Edge
2009: Grand Slam Tennis
2011։ Test Drive Unlimited 2
2012: Grand Slam Tennis 2


== Ծանոթագրություններ ==


== Արտաքին հղումներ ==
Պաշտոնական կայք
Վան դայկի կայքը Ուլտրա Ռեկորդսում Archived 2012-02-29 at the Wayback Machine.
Բեհբուտ Շելկովնիկով (այլ կիրառումներ)

Բեհբուտ Շելկովնիկով անուն-ազգանունը կարող է վերաբերել հետևյալ անձանց.

Բեհբուտ Մարտիրոսի Շելկովնիկով, ռուսական բանակի հայազգի գեներալ–մայոր։
Բեհբուտ Ալեքսանդրի Շելկովնիկով, խորհրդային արվեստաբան։
Նովի (գյուղ, Իգլինսկի շրջան)

Անվան այլ կիրառումների համար տե՛ս՝ ՆովիՆովի (ռուս.՝ Новый, բաշկիրերեն՝ Новый), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Honda RA107

Բոլիդ Honda RA107 (անգլ.՝ Honda RA107), ի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 2007 թվականի մրցարշավին մասնակցելու համար։


== Ծանոթագրություններ ==
Բերմուդների օրհներգ

Ողջույն Բերմուդներ (անգլ.՝ Hail to Bermuda) Բերմուդների ոչ պաշտոնական օրհներգը,  խոսքերի և երաժշտության հեղինակը Բեթ Ջոնսն է։ Պաշտոնական օրհներգը հանդիսանում է Միացյալ Թագավորության պետական օրհներգը («God save our gracious Queen (King)!» «Աստվա՛ծ, պահի՛ր թագուհուն / թագավորին»  («God save our gracious Queen (King)!)»։


== Ոչ պաշտոնական օրհներգի անգլերեն   տեքստ ==


== Պաշտոնական  օրհներգի բնագիր տեքստ ==


== Ծանոթագրություններ ==


== Արտաքին հղումներ ==
nationalanthems.info "Hail To Bermuda"
Государственный гимн Бермудских островов:
Bermuda
Մելանոկրատ ապարներ

Մելանոկրատ ապարներ, մագմատիկ ապարներ, որոնք մուգ գույնի միներալներ (Fe-ով և Mg-ով հարուստ, օրինակ՝ պիրոքսեններ, ամֆիբոլներ, բիոտիտներ) պարունակում են ավելի մեծ քանակությամբ, քան տվյալ ապարի նորմալ միջին տիպը։ Մելանոկրատ ապարները հակադրվում են լեյկոկրատ ապարներին, որոնք աչքի են ընկնում մուգ գույնի միներալների նվազ պարունակությամբ։
Վարունա

Վարունա (հնդ Varuna), Ինդրայի հետ երկրորդ մեծագույն աստվածը վեդայական կրոնում։ Համարվել է աշխարհի արարողն ու խնամակալը, համաշխարհային կարգուկանոնի, ճշմարտության, արդարության, բարոյականության հովանավորողը, մեղսագործների ահեղ դատավորը։Բուդդայական կրոնի տարածմամբ Վարունան աստիճանաբար կորցրել է առաջնակարգ դիրքն աստվածների պանթեոնում և դարձել ջրային տարերքի աստվածություն։ Ուսումնասիրողները Վարունա անունը համադրում են խեթական ծովերի աստված Արունայի և հին հունական երկնքի աստված Աբանոսի հետ։
Նյոլ լը Վիրույ

Նյոլ լը Վիրույ (ֆր.՝ Nieul-le-Virouil), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Միրամբո կանտոնի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17263։


== Բնակչություն ==
Համայնքի բնակչությունը 2010 թվականին կազմում էր 584 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Նյոլ լը Վիրույի վիճակագրության ազգային ինստիտուտ (ֆր.)
Մաունթ Վիլսոնի աստղադիտարան

Մաունթ Վիլսոնի աստղադիտարան (անգլ.՝ Mount Wilson Observatory), Վաշինգտոնի Կարնեգիի ինստիտուտի և Կալիֆոռնիայի տեխնոլոգիական ինստիտուտի աստղագիտական հիմնարկ (ԱՄՆ)։ Գտնվում է համանուն լեռան վրա, ծովի մակերևույթից 1742 մ բարձրության վրա, Կալիֆոռնիայի նահանգում, Փասադենա քաղաքից (որտեղ տեղավորված են նրա լաբորատորիաներն ու ղեկավարությունը) 13 կմ հյուսիս։ Հիմնվել է 1903 թվականին։ 1917 թվականին Մաունթ Վիլսոնի աստղադիտարանում տեղակայված 254 սմ-անոց աստղադիտակը մինչև 1948 թվականը ամենախոշորն էր աշխարհում։ Այն մեծ դեր է խաղացել մեր Գալակտիկայի և մյուս գալակտիկաների ուսումնասիրության գործում, մասնավորապես, Գալակտիկայից դուրս այլ գալակտիկաների գոյության ապացույցի, գալակտիկաների (այդ թվում՝ մեր Գալակտիկայի) կառուցվածքի և ձևաբանության ուսումնասիրության, ինչպես նաև կարմիր շեղման երևույթի հայտնաբերման համար հիմք են ծառայել այդ աստղադիտակով կատարված՝ Է․ Հաբլի, Հ․ Շեփլիի և մյուսների դիտումները։ Կարևոր աշխատանքներ են կատարվել Արեգակի, աստղերի ու միգամածությունների ֆիզիկայի բնագավառում։ Արեգակնային հետազոտությունների նպատակով Մաունթ Վիլսոնի աստղադիտարանում մշակվել և առաջին անգամ կիրառվել են աշտարակային դիտակ և սպեկտրոհելիոսկոպ (հետագայում՝ սպեկտրոհելիոգրաֆ)։ 1949 թվականին Մաունթ Վիլսոնի աստղադիտարանը և Մաունթ Պալոմարի աստղադիտարանը վարչականորեն միավորվել են։ Մաունթ Պալոմարի աստղադիտարանում 504 սմ-անոց աստղադիտակի տեղակայումից հետո (1945) մաունթ Վիլսոնի աստղադիտարանում հիմնականում զբաղվում են Արեգակի ուսումնասիրությամբ։


== Տես նաև ==
Հեյլի աստղադիտարաններ


== Ծանոթագրություններ ==
Գեֆեն Պրիմո

Գեֆեն Պրիմո (եբրայերեն՝ גפן פרימו‎, մարտի 26, 2000(2000-03-26), Gan HaShomron, Իսրայել), իսրայելցի ձյուդոիստ, 2021 թվականի Աշխարհի առաջնության բրոնզե մեդալակիր, Եվրոպայի առաջնությունների մրցանակակիր։  


== Կենսագրություն ==
Գեֆեն Պրիմոն պայքարում էր մինչև 52 կիլոգրամ կիսաթեթև քաշային կարգում։ 2017 թվականին կադետների Եվրոպայի առաջնությունում նվաճել է արծաթե մեդալ։ Երեք ամիս անց իսրայելացի սպորտսմենուհին Եվրոպայի պատանեկան առաջնությունում դարձել է երրորդը։
2018 թվականի Ձյուդոյի Եվրոպայի առաջնությունում, որն անցկացվում էր Թել Ավիվում, քառորդ եզրափակչում պարտվել է շվեյցարացի Էվելին Չոփին, սակայն կարողացել է բրոնզե մեդալ նվաճել՝ վճռորոշ մարտերում հաղթելով սլովենացի Անյա Շտանգերին և թրքուհի Իրմա Կորկմազին։
2018 թվականին Բաքվում աշխարհի առաջնությունում Պրիմոն յոթերորդ տեղում էր՝ քառորդ եզրափակչում պարտվելով Ամանդին Բյուշարին։ 4 ամիս անց նա եզրափակիչ է դուրս է եկել Նասաուում Աշխարհի պատանեկան առաջնությունում և դարձել արծաթե մեդալակիր։
2019 թվականին Գեֆեն Պրիմոն Բաքվում Մեծ սաղավարտի մրցաշարում զբաղեցրել է երրորդ տեղը։ 2019 թվականի հուլիսին հաղթել է Մոնրեալի Գրան պրիի իր առաջին մրցաշարում։ Տոկիոյի աշխարհի առաջնությունում պարտվել է բրիտանուհի Չելսի Ջայլզի դեմ իր առաջին մենամարտում։  
2021 թվականի Եվրոպայի առաջնությունում, որը կայացել է ապրիլին Լիսաբոնում, նա շահել է բրոնզե մեդալ։ 
2021 թվականի Աշխարհի ձյուդոյի առաջնությունում, որն անցկացվում էր հունիսին Բուդապեշտում, Գեֆեն 52 կգ քաշային կարգում նվաճել է բրոնզե մեդալ՝ երրորդ տեղի համար մենամարտում հաղթելով ուզբեկ սպորտսմենուհի Դիյոր Կելդիյորովին։


== Ծանոթագրություններ ==


== Արտաքին հղումներ ==
Профиль на сайте Федерации дзюдо
Նախախուլև

Նախախուլև (վրաց.՝ ნახახულევი), գյուղ Վրաստանում։ Գտնվում է Իմերեթի մարզի Խոնի շրջանում։


== Դիրք ==
Գյուղը գտնվում է ծովի մակարդակից 130 մետր բարձրության վրա։ Շրջկենտրոն Խոնից հեռու է 4 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 681 մարդ։


== Ծանոթագրություններ ==
Խիլ

Խիլ, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Իլգար Միրզաև

Իլգար Անզոր օկլի Միրզաև (ադրբ.՝ İlqar Anzor oğlu Mirzəyev, մայիսի 8, 1973(1973-05-08), Գարդաբան, Վրացական ԽՍՀ, ԽՍՀՄ - հուլիսի 14, 2020(2020-07-14), Թովուզի շրջան, Ադրբեջան), Ադրբեջանի զինված ուժերի գնդապետ, 2020 թվականի Թովուզի ուղղությամբ մարտերի նահատակ։


== Կենսագրություն ==
Իլգար Միրզաևը ծնվել է 1973 թվականի մայիսի 8-ին Գարդաբանի քաղաքում։ Ավարտել է միջնակարգ դպրոցը 1990 թվականին։ 1991 թվականին նա ընդունվել է Հեյդար Ալիևի անվան բարձրագույն ռազմական դպրոց։ 1995 թվականին ռազմական դպրոցն ավարտելուց հետո նա իր ծառայությունը սկսել է լեյտենանտի կոչումով։ 
2003-2005 թվականներին սովորել է ԱՀ Զինված ուժերի ռազմական ակադեմիայում։ Նա տարբեր տարիներին ծառայել է Բաքվում, Գյանջայում, Նախիջևան, Բեյլագանում, Գորանբոյում և Շամքիրում։ 
2016 թվականին նա պարգևատրվել է «Հայրենիքին մատուցած ծառայության համար» 2-րդ և 3-րդ աստիճանի մեդալներով ՝ Ապրիլյան մարտերի ընթացքում կատարած սխրանքի համար։ 2018 թվականին նա պարգևատրվել է Ադրբեջանի բանակի 100-ամյակի մեդալով և ստացել գնդապետի կոչում։ 2019 թվականի փետրվարի 23-ին նա նշանակվել է 3-րդ բանակային կորպուսի հրետանու պետ։ 
Ադրբեջանի զինված ուժերի գնդապետ Իլգար Միրզաևը նահատակվել է 2020 թվականի հուլիսի 14-ին ՝ Թովուզի ուղղությամբ մարտերի ընթացքում։


== Ծանոթագրություններ ==
Լճաշեն (Գեղարքունիքի մարզ)

Անվան այլ կիրառումների համար տե՛ս՝ Լճաշեն (այլ կիրառումներ)
Լճաշեն, գյուղ Հայաստանի Գեղարքունիքի մարզում։


== Պատմություն ==
Ուրարտական ժամանակաշրջանում բնակավայրը Իշտիկունի է կոչվել, ավելի ուշ 16-րդ դարում` Պորտակ, մի ժամանակահատված Բոդրոս են անվանել։
Թեև Լճաշենի առաջին անվանումը ուրարտական ժամանակաշրջանին է պատկանում, բայց այստեղ բնակավայր եղել է դեռ նախաուրարտական ժամանակաշրջանում, այդ են վկայում գյուղում պահպանված Կիկլոպյան ամրոցի ավերակները, որոնք մոտ 6000 տարվա պատմություն ունեն։ Լճաշենի «ծննդյան վկայականը» Արգիշտիի թողած սեպագիր արձանագրությունն է։
Ամայի գյուղը աստիճանաբար մեծացել և 19-րդ դարի վերջից դարձել է Սևանի ավազանի ամենամեծ գյուղը։ Պատմաբանների կարծիքով այն բազմիցս ենթարկվել է ասպատակությունների, Հայաստանի տարածքով անցնող գրեթե բոլոր նվաճողները այստեղ էլ են եղել։ Ամենամեծ հարվածը գյուղին հասցրել է Շահ Աբասը։ Բնակատեղին դարձել է ամայի, այստեղ հաստատվել են իսլամադավան տարբեր ցեղեր։ Սևանա լճի տարածքը, լինելով Երևանի խանության մաս, Ռուսական կայսրությանն է միացվել 1826-28 թվականների ռուս֊պարսկական պատերազմից արդյունքում, և հայերով վերաբնակեցվել այդ և 1828-29 թվականների ռուս-թուրքական պատերազմներից հետո՝ Արևմտյան Հայաստանից և Արևելյան Հայաստանի պարսկահպատակ գավառներից։ Եկվորները հիմնականում եղել են Մակուից, Բազրգյան գյուղից, ինչպես նաև Դիադինից։
Բնակատեղին իր այժմյան Լճաշեն անվանումն է ստացել 1946 թվականին։


== Բնակչություն ==
Լճաշենի ազգաբնակչության փոփոխությունը


== Տես նաև ==
Գեղարքունիքի մարզ


== Արտաքին հղումներ ==
World Gazeteer: Armenia(չաշխատող հղում) &ndash World-Gazetteer.com
2001 թվականի Հայաստանի մարդահամարի արդյունքները, Հայաստանի վիճակագրական կոմիտե
Kiesling, Brady (2005), Rediscovering Armenia: Guide, Yerevan, Armenia: Matit Graphic Design Studio 
Brady Kiesling, Rediscovering Armenia, p. 43, available online at the website of the Internet Archive:


== Ծանոթագրություններ ==
Կենդանիների ձմեռանոցը

«Կենդանիների ձմեռանոցը» (ռուս.՝ «Зимовье зверей»), 1981 թվականի խորհրդային նկարված մուլտֆիլմ։ Ստեղծվել է ռուսական ժողովրդական համանուն հեքիաթի հիման վրա։


== Սյուժե ==
Ցուլը գնում է անտառով, և ոչխարը հարցնում է, թե ուր է գնում նա։ Ցուլը պատասխանում է, որ փախչում է ձմռանից և փնտրում է գարուն։ Ոչխարը, որը նույն նպատակն ուներ, միանում է նրան, և նրանք երկուսով շարունակում են ճանապարհը։ Դրանից հետո նրանք հանդիպում են խոզին, ապա սագին ու աքաղաղին։ Երկար ճանապարհ են անցնում նրանք միասին, բայց ամառը չկա ու չկա, իսկ եղանակն ավելի է ցրտում։ Նրանք գտնում են մի տուն և որոշում են ձմեռել այնտեղ։ Նրանք սովորում են աշխատել և օգնել միմյանց, հաղթահարում են բոլոր դժվարությունները, բայց հանկարծ անտառում հայտնվում են սոված գայլերը։


== Ստեղծողներ ==
Սցենարի հեղինակ՝ Վլադիմիր Գոլովանով
Ռեժիսոր՝ Նատալյա Գոլովանովա
Բեմադրող նկարիչ՝ Տատյանա Սոկոլսկայա, Ելիզավետա Ժարովա
Օպերատոր՝ Բորիս Կոտով
Կոմպոզիտոր՝ Շանդոր Կալոշ
Հնչյունային օպերատոր՝ Բորիս Ֆիլչիկով
Նկարիչ-մուլտիպլիկատորներ՝ Ալեքսանդր Մազաև, Օլեգ Կոմարով, Վիկտոր Լիխաչյով, Ալեքսեյ Բուկին, Վլադիմիր Կրումին
Խմբագիր՝ Տատյանա Պապորովա
Ֆիլմի տնօրեն՝ Նիկոլայ Եվլյուխին


== Դերերը հնչյունավորել են ==


== Ծանոթագրություններ ==


== Արտաքին հղումներ ==
«Зимовье зверей» на сайте myltik.ru
«Зимовье зверей» на сайте «Энциклопедия отечественного кино»
Նովի Սուլակ

Նովի Սուլակ (ռուս.՝ Новый Сулак), քաղաքատիպ ավան Ռուսաստանի Դաղստան հանրապետության Կիզիլյուրտ մունիցիպալ շրջանի կազմում։
Բնակչությունը 2010 թվականին գրանցված տվյալներով կազմում էր 3423 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էրիկ Աղիմին

Էրիկ Էնոմամին Աղիմին (անգլ.՝ Eric Enomamien Aghimien, հունվարի 21, 1982(1982-01-21), Բենին Սիթի, Նիգերիա), նիգերիացի կինոռեժիսոր, պրոդյուսեր, սցենարիստ, խմբագիր։ Նրա նկարահանած առաջին իսկ գեղարվեստական ֆիլմը՝ «Տնից մեկ մղոն հեռու» (A Mile from Home) կինոնկարը, մրցանակներ է շահել Africa Magic Viewers Choice Awards և աֆրիկյան կինոակադեմիայի մրցանակաբաշխություններում։


== Կենսագրություն ==
Ծնվել է Նիգերիայի Էդո նահանգի Բենին քաղաքում։ Դեռ տարրական դպրոցում սովորող ութամյա մանուկ՝ կոմիքսներ է նկարել ու վաճառել հասակակից երեխաներին։ Միջնակարգն ավարտելով՝ ուսանել է Բենին քաղաքի Անարատ հղության անվան քոլեջում, այնուհետև՝ Էդո նահանգի Աուչի քաղաքի պոլիտեխնիկական ինստիտուտում։ 
2005 թվականին տեխնոլոգիայի գիտական լաբորատորիայից ազգային դիպլոմ է ստացել։ Ընդ որում՝ ուսանելու ընթացքում անդամակցել է Da TED երաժշտախմբին։ Ուսումնառությունն ավարտելով՝ որոշել է զբաղվել ստեղծագործական աշխատանքով։ 2006 թվականին մեկնել է Լագոս՝ նպատակ ունենալով ուժերը փորձել, ինքնադրսևորվել կինոյի ասպարեզում։ Այդ բնագավառում իր կարիերան սկսել է 2007 թվականին, համակարգչային գրաֆիկական դիզայնի և տեսանյութերի պատրաստման ու խմբագրման աշխատանքներում փորձ ու հմտություն ձեռք բերելուց հետո։ 2008 թվականին հիմնել է Hills Pictures Movie Academy հաստատությունը, որը շնորհալի պատանիներին ու երիտասարդներին օգնում է զարգացնել ու դրսևորել իրենց ձիրքերը։
2011 թվականին Էրիկ Աղիմինը փորձնական կարգով ստեղծել է իր առաջին կարճամետրաժ կինոնկարը՝ Heckto-ն, որը հաջորդ տարում կարճամետրաժ ֆիլմերի միջազգային փառատոնում մրցանակների է առաջադրվել «Հատուկ էֆեկտների լավագույն օգտագործում» և «Լավագույն դերասան» անվանակարգերում։ Նրան լայն ճանաչում ու համբավ է բերել հատկապես 2013 թվականին նկարահանած իր առաջին գեղարվեստական ֆիլմը՝ «Տնից մեկ մղոն հեռու» (A Mile from Home) կինոնկարը, որը բազմաթիվ դրվատական արձագանքներ է ստացել և արժանացել հեղինակավոր կինոմրցանակների
:


== Ֆիլմագրություն ==


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
Eric Aghimien Internet Movie Database կայքում
Կոֆու (քաղաք)

Կոֆու (甲府市), հատուկ քաղաք Ճապոնիայում։ Համբավվել է ոսկերչական և բյուրեղապակե արտադրանքով։ Զբաղեցնում է 212,41 կմ² տարածք, 2019 թվականի ապրիլի տվյալներով բնակչության թվաքանակը եղել է 187.985, տնային տնտեսություններինը՝ 90.924։


== Պատմություն ==
Քաղաքը կառուցվելծ է 1519 թվականին։ Այն սկզբնական շրջանում ամրոց էր Կաի նահանգի կազմում, ներկայումս Ճապոնիայի հատուկ քաղաքներից մեկն է հանդիսանում։


== Ժողովրդագրություն ==
Ըստ ճապոնիայում անցկացված մարդահամարների տվյալների՝ Կոֆուի բնակչության թվաքանակը վերջին քառասուն և ավելի տարիների ընթացքում համեմատաբար կայուն է եղել։


== Քույր քաղաքներ ==
 Դե Մոյն, ԱՄՆ-ի Այովա նահանգ, 1958 թվականից
 Պաու, Ֆրանսիա, 1975 թվականից
 Լոդի, ԱՄՆ-ի Կալիֆոռնիա նահանգ, 1981 թվականից
 Չենդու, Սիչուան նահանգ, Չինաստան, 1984 թվականից
 Յամատոկորիյամա, Նարա պրեֆեկտուրա, Ճապոնիա, 1992 թվականից
 Չենդու, Հարավային Կորեա, 2002 թվականից


== Կլիմա ==
Կոֆուին բնորոշ է խոնավ մերձարևադարձային կլիման։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Պաշտոնական կայքէջը
Հայ-ճապոնական հարաբերություններ

Հայաստանի և Ճապոնիայի միջև հարաբերությունները պաշտոնապես հաստատվել են 1992 թվականի սեպտեմբերի 7-ին։
Հայաստանի նախագահ Ռոբերտ Քոչարյանը 2001 թվականի դեկտեմբերին պաշտոնական այցով մեկնել է Ճապոնիա՝ հանդիպումներ ունենալով Ճապոնիայի կայսրի և վարչապետի հետ։ Նա հայտարարել է, որ Հայաստանը պատրաստվում է ինչքան հնարավոր է շուտ դեսպանություն բացել Տոկիոյում։ 


== Պատմություն ==
Հայաստանի և Ճապոնիայի միջև հարաբերությունները պաշտոնապես հաստատվել են 1992 թվականի սեպտեմբերի 7-ին։ Մինչ այդ հարաբերությունները եղել են Խորհրդային Միության միջոցով։
Ի սկզբանե Հայաստանը ներկայացվել է Պեկինում Ճապոնիայի դեսպանատանը, իսկ Ճապոնիան՝ Մոսկվայում Հայաստանի դեսպանատանը։ Տոկիոյում Հայաստանի դեսպանատունը բացվել է 2010 թվականի հուլիսի 13-ին, իսկ Երևանում Ճապոնիայի դեսպանատունը կառուցվել է 2015 թվականի հունվարի 1-ին։ Ի սկզբանե Հայաստանը Ճապոնիայում դեսպան չուներ մինչև 2012 թվականի մայիսը, երբ Հայաստանի՝ Ճապոնիայում դեսպան նշանակվեց Հրանտ Պողոսյանը։
2017 թվականի հունիսի 29-ին Ճապոնիայի փոխարտգործնախարար Մոտոմե Տակիսավան հայտարարել էր, որ 2017 թվականի սեպտեմբերի 1-ից Հայաստանի քաղաքացիների համար վիզային պահանջները կմեղմացվեն, իսկ 2017 թվականի օգոստոսի 31-ին Հայաստանը չեղարկել Է Ճապոնիայի քաղաքացիների համար վիզային պահանջները։


== Տես նաև ==
Հայաստանի արտաքին քաղաքականություն
Հայերը Ճապոնիայում


== Ընթերցանության համար ==
Amirkhanyan, M. D., R. K. Karapetyan, and N. H. Hovhannisyan. Hayastan–Chaponia: kʻaghakʻakan, tntesakan, mshakutʻayin ev gitakan haraberutʻyunner /  Arumenia/Nihon: Seiji, keizai, bunka, kagakuteki na kōryū / Armenia–Japan: Political, Economic, Cultural and Scientific Relations. Erevan: "Zangak-97", 2005. 99941-1-010-1.


== Ծանոթագրություններ ==


== Արտաքին հղումներ ==
Embassy of Japan in Armenia website
Embassy of Armenia in Japan website
A website dedicated to Japanese and Armenian relationships
Թրաբի

Թրաբի, գավառ Մեծ Հայքի Նոր Շիրական (Պարսկահայք) նահանգի կազմում։


== Աշխարհագրություն ==
Թրաբի գավառը գտնվում է Կապուտան լճից արևմուտք, Թրաբի (Թերգևեռ) գետի ավազանում։ Հյուսիսից սահմանակից էր Կուրիճան, հարավից՝ Մարի, արևմուտքից՝ Կարթունիք գավառներին, արևելքից՝ Կապուտան լճին։


== Պատմություն ==
Թրաբին Հայաստանի առաջին բաժանմամբ (387 թ.) զավթել է Պարսկաստանը։ IX-XI դդ. մտել է Վասպուրականի Արծրունյաց տիրույթների մեջ։ Նշանավոր էին Թրաբիի Որմի՝ Ուրմիա (1926-80 թթ.` Ռեզայե) և Նախճավան քաղաքները։


== Գրականություն ==
Թ. Խ. Հակոբյան (1981). Հայաստանի պատմական աշխարհագրություն. Երևան։ «Միտք»։
Հայկական համառոտ հանրագիտարան, Հատոր 2, Երևան, 1995։


== Ծանոթագրություններ ==
Փառնաութ

Փառնաութ (նաև` Բառնաութ, աբխազ.` Парнаут, վրաց.՝ ფარნაუთი), գյուղ Աբխազիայի Գուլրիփշի շրջանում։ Գտնվում է Գուլրիփշից 9 կմ հյուսիս-արևելք և ծովի մակարդակից 320 մ բարձրության վրա։


== Բնակչությունը ==
Ըստ 1959 թվականի մարդահամարի տվյալների, գյուղում բնակվում էր 650 մարդ, հիմնականում հայեր ։ 1989 թվականին գյուղն ուներ 130 բնակիչ, հիմնականում կրկին հայեր, մասամբ նաև վրացիներ։
Բնակիչներն զբաղվում են ծխախոտի, եգիպտացորենի և ցիտրուսային կուլտուրաների մշակությամբ, այգեգործությամբ և անասնապահությամբ։ Գյուղն ուներ հայկական միջնակարգ և վրացական տարրական դպրոցներ, ակումբ, սղոցարան և բուժկայան։
Գյուղը հիմնադրվել է 1878 թվականին, իսկ հայերը եկել են 1903 թվականին` Տրապիզոնի շրջակայքի գյուղերից։


== Ծանոթագրություններ ==